মানবসম্পদ উন্নয়নে গুরুত্ব বাড়াতে হবে | উপসম্পাদকীয় | Jugantor
বৃহস্পতিবার, ২৩ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ঈদ বিশেষ সংখ্যা
ইসলাম ও জীবন
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
ইসলাম ও জীবন (২৩ জুন, ২০১৭)সাহিত্য সাময়িকী (১৬ জুন, ২০১৭)সুস্থ থাকুন (১৭ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১৮ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ঈদ বিশেষ সংখ্যা
ইসলাম ও জীবন
নগর-মহানগর
রাজধানীর খবর
আজকের পত্রিকা / উপসম্পাদকীয়
কা জী ফা রু ক আ হ মে দ    |
প্রকাশ : ২৩ জুন, ২০১৭ ০০:০০:০০ প্রিন্ট
মানবসম্পদ উন্নয়নে গুরুত্ব বাড়াতে হবে
প্রস্তাবিত বাজেট নিয়ে আলোচনা-সমালোচনা এখন তুঙ্গে। সাধারণত বাজেট পাসের আগ পর্যন্ত পক্ষে-বিপক্ষে বক্তব্য চলতে থাকে। তবে নির্বাচনী উত্তাপ যেভাবে ছড়াতে শুরু করেছে, তাতে মনে হয় বাজেট পাসের পরও এ নিয়ে বক্তব্য-বিতর্ক থামবে না।
মোটা দাগে এবারের বাজেটকে ঘিরে ক্ষোভের কারণ বেশ কয়েকটি। তবে আলোচনায় বেশি এসেছে ক. ব্যাংক আমানতের ওপর আবগারি শুল্ক বৃদ্ধি, খ. সঞ্চয়পত্রের ওপর সুদ হ্রাসের প্রস্তাব। গ. ১৫ শতাংশ হারে ভ্যাট আরোপ, ঘ. ইংলিশ মিডিয়াম স্কুলের শিক্ষার্থীদের অভিভাবকের টিআইএনের শর্ত আরোপ। বাংলাদেশ ব্যাংকের সাবেক গভর্নর ড. মোহাম্মদ ফরাসউদ্দিনের অভিমত, ৩ লাখ টাকা পর্যন্ত কোনো আবগারি শুল্কই থাকা উচিত নয়। তত্ত্বাবধায়ক সরকারের সাবেক উপদেষ্টা আকবর আলি খানের মতে, ভ্যাট ও আবগারি শুল্ক দুটো একসঙ্গে চলতে পারে না। ইংলিশ মিডিয়াম স্কুলে ভ্যাট আরোপ প্রসঙ্গে একটি ইংরেজি দৈনিক ‘লিভ এডুকেশন এলোন’ শিরোনামে সম্পাদকীয় মন্তব্যে লিখেছে, ‘অর্থমন্ত্রী রবিনহুড নন। শিক্ষায় করারোপ কখনও ভালো চিন্তা নয়। সেজন্য নতুন করে ইংলিশ মিডিয়াম শিক্ষায় ভ্যাট আরোপ খারাপ শিক্ষার দিকেই পদক্ষেপ। বর্তমান বাজেট বাংলাদেশের আর্থ-সামাজিক অবস্থা থেকে যে কতটা বিচ্ছিন্ন এতেই বোঝা যায়। ইংরেজি মাধ্যম স্কুলগুলো কোনো বিলাস সামগ্রী নয়। প্রকৃতপক্ষে ইংলিশ মিডিয়াম স্কুলে পড়–য়া শিক্ষার্থীদের একটা বড় অংশই মধ্যবিত্ত পরিবারের সন্তান। মধ্যবিত্তের ওপর আঘাত দেশের কোনো উপকারে আসে না বরং শিক্ষাক্ষেত্রে সর্বনাশ ডেকে আনে।’
বাজেট বক্তৃতায় অর্থমন্ত্রী কর্মসংস্থান বাড়ানোর কথা বললেও কোন্ খাতে কর্মসংস্থান হতে পারে সে বিষয়ে সুস্পষ্ট কোনো তথ্য নেই। কোথায় কোথায় কর্মসংস্থান হতে পারে সে বিষয়ে কোনো পরিকল্পনা ও প্রণোদনাও নেই। আইএলও’র পরিসংখ্যান অনুযায়ী বর্তমানে বাংলাদেশে মোট জনসংখ্যার ৪০ শতাংশ বেকার। কর্মসংস্থান প্রবৃদ্ধির হার ২ দশমিক ২ শতাংশ। বাংলাদেশ পৃথিবীর অন্যতম ঘনবসতিপূর্ণ দেশ। এখানে নেই পর্যাপ্ত শিল্প-কারখানা। স্বকর্মসংস্থান ও সরকারি চাকরির সীমিত সুযোগের কারণে এদেশে কর্মক্ষম অধিকাংশ মানুষ কাজ খুঁজে পাচ্ছে না। কর্মক্ষম লোকের ২৭.৯৫ শতাংশ বেকার। এখানে বেকারত্বের সবচেয়ে বড় ধরন প্রচ্ছন্ন ও মৌসুমি বেকারত্ব। শ্রমশক্তির ৫১.৬৯ ভাগ কৃষিক্ষেত্রে নিয়োজিত। কৃষিতে চাষ ও ফসল মৌসুমের পর অধিকাংশের কাজ থাকে না। খরা ও বর্ষা মৌসুমেও কৃষকদের কাজ ছাড়া থাকতে হয়। এভাবে কৃষিক্ষেত্রে নিয়োজিত শ্রমশক্তি প্রচ্ছন্ন বেকারত্বের শিকার। অন্যদিকে রয়েছে শিক্ষিত বেকার। এ দেশের শিক্ষিত জনগোষ্ঠীর শতকরা অন্তত ৫০ ভাগের হাতে প্রত্যাশিত পেশা, বৃত্তি বা কাজ নেই। বেকারত্বের এ অভিশাপ অসংখ্য আর্থ-সামাজিক সমস্যার জন্ম দিচ্ছে। এর ফলে ব্যক্তিজীবনে নেমে আসে হতাশা ও ক্ষোভ। এ হতাশা থেকে জন্ম নেয় বিপথগামিতা, মাদকাসক্তি ও অপরাধপ্রবণতা। প্রস্তাবিত বাজেটে সমস্যাটি যথাযথভাবে নির্দেশিত হয়নি বা তার কার্যকর পরিকল্পিত প্রতিকারমূলক পদক্ষেপের উল্লেখ নেই।
প্রস্তাবিত বাজেট টাকার অংকে বাংলাদেশে এখন পর্যন্ত সবচেয়ে বড় বাজেট। কিন্তু জেন্ডার বৈষম্য দূর ও নারীর ক্ষমতায়নের কথা খুব জোরের সঙ্গে বলা হলেও বিভিন্ন মন্ত্রণালয়ের নির্ধারিত বরাদ্দে আগের চেয়ে আনুপাতিক হারে নারীর জন্য বরাদ্দ হ্রাস পেয়েছে। প্রাথমিক ও গণশিক্ষা মন্ত্রণালয়ে ২০১৬-১৭ অর্থবছরে নারীর জন্য বরাদ্দের অংশ ছিল ১০ হাজার ৯৩৮ কোটি টাকা। এবার তা কমে দাঁড়িয়েছে ১০ হাজার ৩৯৩ কোটিতে। শতকরা হারে গতবার বরাদ্দ ছিল ৪৯.৩৫ শতাংশ, যা এবার হয়েছে ৪৭.১৯ শতাংশ। মাধ্যমিক ও উচ্চশিক্ষায় গতবার বরাদ্দ ছিল ৮ হাজার ৬২৫ কোটি টাকা। এবার করা হয়েছে ৭ হাজার ২৩৪ কোটি টাকা। স্বাস্থ্যসেবায় গতবার ছিল ৬ হাজার ১৮৩ কোটি টাকা, এবার হয়েছে ৪ হাজার ৮৫৫ কোটি টাকা।
দলীয় বিবেচনাকে বড় করে না দেখে যারা অর্থনীতির খোঁজখবর রাখেন, দুর্নীতিকে খাটো করে দেখেন না, তাদেরও অভিমত, অর্থনৈতিক প্রবৃদ্ধির ক্রমবর্ধমান হার ধরে রাখতে মানবসম্পদ উন্নয়নের বিকল্প নেই। তবে এটি হতে হবে বাস্তবমুখী শিক্ষার আলোকে। মাধ্যমিক শিক্ষার ক্ষেত্রে আমাদের শিক্ষার হার ৬৩ শতাংশ। আর বিশ্ববিদ্যালয় পর্যায়ে এ হার মাত্র ১৩ দশমিক ৪ শতাংশ। মানবসম্পদ সবচেয়ে বড় সম্পদ। অথচ এ সম্পদ উন্নয়নে আমরা পিছিয়ে আছি। আমাদের বাজেটের আকার বাড়ছে, কিন্তু বাস্তবায়নের কার্যকর পরিকল্পনা নেই। তাই বছর শেষে তা বাস্তবায়ন হয় না। এজন্য দক্ষতা বাড়ানোর উদ্যোগ নিতে হবে। দেশকে এগিয়ে নিতে মাথা ও হাতের উন্নয়ন করতে হবে। শিক্ষাব্যবস্থাকে উন্নত করতে হবে। দক্ষ জনসম্পদ তৈরির লক্ষ্যে কারিগরি শিক্ষাকে অগ্রাধিকার দিতে হবে।
প্রস্তাবিত বাজেটে বরাবরের মতো প্রতিবন্ধীদের জন্য বরাদ্দের অর্থ গতানুগতিক ভাতা ও কিছু সুবিধার মধ্যেই সীমাবদ্ধ আছে। প্রতিবন্ধীদের জন্য বরাদ্দকৃত অর্থের বড় একটা অংশ ব্যয় হবে ভাতা প্রদানে। আট লাখ মানুষ ভাতা পাবে। সক্ষমতা বাড়াতে প্রতিবন্ধীদের শিক্ষা ও কর্মসংস্থানে গুরুত্ব দেয়ার কথা বলা হলেও বাজেটে তার কোনো উল্লেখযোগ্য উদ্যোগ নেই। অন্যান্য বারের তুলনায় এ বাজেটে বেশি বরাদ্দ হলেও দেড় কোটি প্রতিবন্ধীর জন্য দৈনিক মাথাপিছু বরাদ্দ হয়েছে ১ টাকা ৮৬ পয়সা। এই অপ্রতুল বরাদ্দ দিয়ে প্রতিবন্ধীদের শিক্ষা, যোগাযোগ সহজীকরণ, চলাচল ও কর্মসংস্থান নিশ্চিত করা কঠিন। সামাজিক মর্যাদা প্রতিষ্ঠা তো আরও পরের কথা।
আইসিটি পণ্য বিশেষত ল্যাপটপ ও মোবাইল ফোন শিল্প বিকাশের লক্ষ্যে ২০১৭-১৮ অর্থবছরে এসব পণ্যের আনুষঙ্গিক যন্ত্রাংশ বা কাঁচামাল আমদানিতে ১০ শতাংশ শুল্ক নির্ধারণের পাশাপাশি ভ্যাট প্রত্যাহার করা হয়েছে। অন্যদিকে বিদেশ থেকে সম্পূর্ণ তৈরি ল্যাপটপ বা মোবাইল ফোন আমদানি শুল্ক ৫ শতাংশ থেকে বাড়িয়ে ১০ শতাংশ করা হয়েছে। পাশাপাশি রয়েছে ১৫ শতাংশ ভ্যাট। কিন্তু দেশে তৈরি ল্যাপটপ ও মোবাইল ফোনের ক্ষেত্রে সরবরাহ পর্যায়ে ১৫ শতাংশ ভ্যাট আরোপ করা হয়েছে। অন্যদিকে সম্পূর্ণ তৈরি আমদানিকৃত এসব ডিজিটাল পণ্যকে সরবরাহ পর্যায়ে ভ্যাটের আওতামুক্ত রাখা হয়েছে। এ ধরনের শুল্ক ও করনীতি স্থানীয় আইসিটি শিল্পের বিকাশে বড় বাধা বলে কম্পিউটার ও মোবাইল পণ্য দেশে তৈরিতে ইচ্ছুক প্রতিষ্ঠানগুলোর সংগঠন মনে করছে। পাশাপাশি উদীয়মান এ শিল্পে দেশীয় প্রতিষ্ঠানের জন্য কমপক্ষে ১৫ বছরের জন্য আয়কর অব্যাহতির সুবিধা ঘোষণারও দাবি জানিয়েছে সংগঠনটি। তারা এ খাতের সুষ্ঠু বিকাশে সরকারের আরও বিনিয়োগবান্ধব প্রণোদনা ও নীতি সহায়তা চেয়েছে।
কোনো বাজেটই সর্বাংশে ভালো অথবা খারাপ হয় না। অর্থমন্ত্রীর প্রস্তাবিত বাজেটও এর ব্যতিক্রম নয়। বরং বলা চলে কয়েকটি খাতের বরাদ্দ পুনর্বিন্যাস ও সমন্বয় করে তাকে গ্রহণযোগ্য শুধু নয়, জাতির সামনে চলার আকাক্সক্ষার দলিল হিসেবে সার্বিক বিবেচনায় নিয়ে আসা সম্ভব। দায়িত্ব নিয়ে সুচারুরূপে সম্পন্ন করতে প্রজ্ঞার পরিচয় দিতে হবে।
অধ্যক্ষ কাজী ফারুক আহমেদ : জাতীয় শিক্ষানীতি প্রণয়ন কমিটির সদস্য; চেয়ারম্যান, ইনিশিয়েটিভ ফর হিউম্যান ডেভেলপমেন্ট (আইএইচডি)
principalqfahmed@yahoo.com
আরো পড়ুন
রাখাইনের অন্ধকার দিগন্তে কবে দেখা যাবে রুপালি রেখা?
ভোক্তার উদ্বৃত্ত সিদ্ধান্ত গ্রহণকে প্রভাবিত করে
শীর্ষ খবর
সর্বশেষ খবর
জাতীয়
এসএসসি পরীক্ষা ১ ফেব্রুয়ারি, ১ এপ্রিল এইচএসসি
আপন জুয়েলার্সের ৩ মালিকের জামিন নিয়ে রুল
আন্তর্জাতিক
১১ আরোহীসহ মার্কিন নৌবাহিনীর বিমান বিধ্বস্ত
ভারতে সাংবাদিককে প্রকাশ্যে গুলি করে হত্যা
রাজনীতি
আ’লীগে প্রার্থী জট, সুবিধাজনক অবস্থানে জাতীয় পার্টি
উপদেষ্টা কাউন্সিলের সঙ্গে খালেদা জিয়ার বৈঠক
খেলা
বাঁশিওয়ালা আর বাজাবে না বাঁশি
হাসান-মালিকে কুমিল্লার অদ্ভূত জয়
প্রধানমন্ত্রীর নির্দেশ উপেক্ষিত
রাখাইনের অন্ধকার দিগন্তে কবে দেখা যাবে রুপালি রেখা?
কমরেডের ইচ্ছামৃত্যু!
অস্ট্রেলিয়াকে বিশ্বকাপে তুলে কোচের পদত্যাগ
বাঁশিওয়ালা আর বাজাবে না বাঁশি
মুগাবের পতনে শঙ্কিত আফ্রিকার স্বৈরশাসকরা
সাভার ও মানিকগঞ্জে পানির ‘খনি’
বাবা মা প্রশ্ন কিনলেন ১১ লাখ টাকায়
বাচ্চুকে খুঁজছে দুদক
নবীনগরে দুর্বৃত্তদের হামলায় আওয়ামী লীগ নেত্রী নিহত
ঈদ বিশেষ সংখ্যা
প্রথম পাতা
শেষ পাতা
খবর
দশ দিগন্ত
খেলা
আনন্দ নগর
বাংলার মুখ
সম্পাদকীয়
উপসম্পাদকীয়
ইসলাম ও জীবন
দ্বিতীয় সংস্করণ
মৃত্যুবার্ষিকী
নগর-মহানগর
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
সাভার ও মানিকগঞ্জে পানির ‘খনি’       বাচ্চুকে খুঁজছে দুদক       নবীনগরে দুর্বৃত্তদের হামলায় আওয়ামী লীগ নেত্রী নিহত       দিনাজপুরে অনির্দিষ্টকালীন পরিবহন ধর্মঘটের ডাক       ক্ষমতাসীনদের হঠাতে ‘জোর’ করতে হবে: মির্জা ফখরুল